CELEX: 32014R0743
Language: lt
Date: 2014-07-09 00:00:00
Title: 2014 m. liepos 9 d. Komisijos reglamentas (ES) Nr. 743/2014, kuriuo pakeičiamas Reglamento (ES) Nr. 601/2012 dėl minimalaus analizės atlikimo dažnio VII priedas  Tekstas svarbus EEE

10.7.2014   
            
            
               LT
            
            
               Europos Sąjungos oficialusis leidinys
            
            
               L 201/1
            
         KOMISIJOS REGLAMENTAS (ES) Nr. 743/2014
   2014 m. liepos 9 d.
   kuriuo pakeičiamas Reglamento (ES) Nr. 601/2012 dėl minimalaus analizės atlikimo dažnio VII priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią prekybos šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 14 straipsnio 1 dalį,
   kadangi:
   
               (1)
            
            
               Komisijos reglamento (ES) Nr. 601/2012 (2) VII priede nustatomas minimalus dažnis, kuriuo veiklos vykdytojas atlieka atitinkamo kuro ir medžiagų analizę apskaičiavimo faktoriams nustatyti;
            
         
               (2)
            
            
               Reglamento (ES) Nr. 601/2012 35 straipsnyje numatyta, kad to reglamento VII priedas turi būti reguliariai peržiūrimas, o pirmąjį kartą – praėjus ne daugiau kaip dvejiems metams nuo to reglamento įsigaliojimo;
            
         
               (3)
            
            
               Reglamento (ES) Nr. 601/2012 VII priedas turėtų būti iš dalies pakeistas siekiant aiškesnio jame išvardytų rūšių kuro ir medžiagų klasifikavimo ir suskirstymo į kategorijas, kad būtų galima nuosekliau taikyti atitinkamus išmetamųjų teršalų apskaičiavimo faktorius;
            
         
               (4)
            
            
               aiškumo sumetimais Reglamento (ES) Nr. 601/2012 VII priedą tikslinga pakeisti nauju;
            
         
               (5)
            
            
               todėl Reglamentas (ES) Nr. 601/2012 turėtų būti atitinkamai iš dalies pakeistas;
            
         
               (6)
            
            
               šiame reglamente numatytos priemonės atitinka Klimato kaitos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 601/2012 VII priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 275, 2003 10 25, p. 32.
   
      (2)  2012 m. birželio 21 d. Komisijos reglamentas (ES) Nr. 601/2012 dėl išmetamųjų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB (OL L 181, 2012 7 12, p. 30).
   
      PRIEDAS
      
         
            „VII PRIEDAS
            Minimalus analizės atlikimo dažnis (35 straipsnis)
            
                        Kuras arba medžiaga
                     
                     
                        Minimalus analizės atlikimo dažnis
                     
                  
                        Gamtinės dujos
                     
                     
                        Bent kartą per savaitę
                     
                  
                        Kitos dujos, visų pirma sintezės dujos ir proceso dujos, kaip antai naftos perdirbimo įmonių mišrios dujos, koksavimo krosnių dujos, aukštakrosnių dujos ir konverterio dujos
                     
                     
                        Bent kartą per parą, taikant atitinkamas procedūras skirtingu paros laiku
                     
                  
                        Mazutas (pvz., lengvasis, vidutinis arba sunkusis mazutas, bitumas)
                     
                     
                        Kas 20 000 tonų ir bent šešis kartus per metus
                     
                  
                        Anglys, techninės (koksinės) anglys, naftos koksas, durpės
                     
                     
                        Kas 20 000 tonų kuro arba medžiagos ir bent šešis kartus per metus
                     
                  
                        Kitas kuras
                     
                     
                        Kas 10 000 tonų kuro ir bent keturis kartus per metus
                     
                  
                        Neapdorotos kietosios atliekos (grynasis iškastinis kuras arba mišrusis iškastinis biokuras)
                     
                     
                        Kas 5 000 tonų atliekų ir bent keturis kartus per metus
                     
                  
                        Skystosios atliekos, apdorotos kietosios atliekos
                     
                     
                        Kas 10 000 tonų atliekų ir bent keturis kartus per metus
                     
                  
                        Karbonato mineralai (įskaitant kalkakmenį ir dolomitą)
                     
                     
                        Kas 50 000 tonų medžiagos ir bent keturis kartus per metus
                     
                  
                        Molis ir skalūnai
                     
                     
                        50 000 tonų CO2 atitinkančius medžiagos kiekius bent keturis kartus per metus
                     
                  
                        Kitos medžiagos (pirminiai, tarpiniai ir galutiniai produktai)
                     
                     
                        Atsižvelgiant į medžiagos tipą ir kaitą, 50 000 tonų CO2 atitinkančius medžiagos kiekius bent keturis kartus per metus“